## Odluka o proglašenju "Stoljetne lipe u Desiniću" spomenikom parkovne arhitekture - pojedinačno stablo

### NN 85/2012 (25.7.2012.), Odluka o proglašenju "Stoljetne lipe u Desiniću" spomenikom parkovne arhitekture - pojedinačno stablo

KRAPINSKO-ZAGORSKA ŽUPANIJA

1959

Na temelju članka 21. stavka 4. Zakona o zaštiti prirode (»Narodne novine« broj 70/05, 139/08 i 57/11) i članka 17. Statuta Krapinsko-zagorske županije (»Službeni glasnik Krapinsko-zagorske županije« broj 13/01, 5/06, 11/06 – pročišćeni tekst i 14/09), uz suglasnost Ministarstva zaštite okoliša i prirode, klasa: 612-07/11-27/08, urbroj: 517-12-7 od 23. ožujka 2012. godine Županijska skupština Krapinsko-zagorske županije na 17. sjednici održanoj 12. srpnja 2012. godine donijela je

ODLUKU

O PROGLAŠENJU »STOLJETNE LIPE U DESINIĆU« SPOMENIKOM PARKOVNE ARHITEKTURE – POJEDINAČNO STABLO

Članak 1.

Ovom se Odlukom proglašava zaštićenim područjem u kategoriji spomenik parkovne arhitekture – pojedinačno stablo, stablo »Stoljetne lipe u Desiniću« koje se nalazi u Općini Desinić, naselju Osredek Desinićki, na k.č. broj 1149 k.o. Desinić.

Članak 2.

Prostorna pozicija spomenika parkovne arhitekture određena je koordinatama XY prikazanim u tablici:

Koordinate referentnih točaka (Gauβ-Krügerov koordinatni sustav, Transverse Mercator projekcija na Bassel 1841 elipsoidu i Hermannskogel map datumu)

|  |  |  |
| --- | --- | --- |
| Referentna točka | X | Y |
| T1 | 5551703,504 | 5112655,200 |

Članak 3.

Prostorna pozicija spomenika parkovne arhitekture ucrtana je na kartografskom prikazu u mjerilu 1:25 000 u analognom i digitalnom obliku, koji prikaz se nalazi u prilogu ove Odluke i čini njezin sastavni dio.

Po jedan primjerak kartografskog prikaza, u analognom i digitalnom obliku, čuva se u Krapinsko-zagorskoj županiji, Ministarstvu zaštite okoliša i prirode i Državnom zavodu za zaštitu prirode.

Članak 4.

Na spomenik parkovne arhitekture primjenjuju se odredbe Zakona o zaštiti prirode i drugi propisi koji se odnose na zaštićene prirodne vrijednosti.

Na spomeniku parkovne arhitekture i u njegovoj neposrednoj blizini nisu dopušteni zahvati ni radnje koje bi mogle promijeniti ili narušiti vrijednosti zbog kojih je zaštićen.

Članak 5.

Spomenikom parkovne arhitekture upravlja Javna ustanova za upravljanje zaštićenim prirodnim vrijednostima na području Krapinsko-zagorske županije.

Sredstva za upravljanje zaštićenim područjem osiguravaju se u Proračunu Krapinsko-zagorske županije, a Izjava o osiguranim sredstvima sastavni je dio ove Odluke.

Članak 6.

Na temelju ove Odluke, spomenik parkovne arhitekture upisuje se u Upisnik zaštićenih područja koji vodi Ministarstvo zaštite okoliša i prirode.

Članak 7.

Ova Odluka dostavlja se nadležnom područnom uredu za katastar radi evidentiranja posebnog pravnog režima i nadležnom sudu radi zabilježbe u zemljišnim knjigama.

Članak 8.

Ova Odluka objavljuje se u »Narodnim novinama« i »Službenom glasniku Krapinsko-zagorske županije« a stupa na snagu osmog dana od dana objave u »Službenom glasniku Krapinsko-zagorske županije«.

Klasa: 351-01/11-01/48

Urbroj: 2140/01-01-12-12

Krapina, 12. srpnja 2012.

Predsjednik

Županijske skupštine

Višeslav Ćuk, dr. med., v. r.

![](dodatni/422581.jpeg)

85 25.07.2012 Odluka o proglašenju "Stoljetne lipe u Desiniću" spomenikom parkovne arhitekture - pojedinačno stablo

Odluka, NN 85/2012-1959